Socket AM2

Socket AM2 on maaliskuussa 2006 julkaistu suoritinkanta AMD Athlon 64- ja AMD Sempron-prosessoreille. Se on suunniteltu massamarkkinoille työpöytäkoneisiin korvaamaan vanhemmat Socket 939- ja Socket 754-suoritinkannat.

Kanta sisältää johdotukset kahdelle 64-bittiselle DDR2-muistikanavalle sekä yhdelle HyperTransport-väylälle. Se otettiin käyttöön koska vanhemmat Socket 939 ja Socket 754 eivät tukeneet DDR2-muistia.

Ohjelmat toimivat AM2-kantaisilla suorittimilla 7% nopeammin kuin Socket 939-kantaisilla suorittimilla. 

Osa Opteron-nimellä kulkevista palvelinsuorittimista voidaan asentaa AM2-suoritinkantaan.

Lähteet 

Suoritinkannat